***О б р а з л о ж е њ е***

***I ПРАВНИ ОСНОВ***

Правни основ за доношење Одлуке о буџету општине Кладово за 2017. годину

садржан је у Закону о буџетском систему(„Службени гласник РС“,број: 54/2009,73/2010,101/2010,

101/2011,93/2012,62/2013,63/2013-испр.,108/2013,142/2014,68/2015 –др. закон и 103/2015) и члану 32. став 1. тачка 2. Закона о локалној самоуправи („Службени гласник РС“, број 129/2007 и 83/2014-др. закон) и члану 13. Статута општине Кладово („Службени лист општине Кладово“ број: 5/2008 и-2/2010).

У складу са одредбама Закона о буџетском систему и буџетском календару Одељење за буџет и финасије је 27.07.2016.године доставило **Упуство** свим корисницима буџета за припрему финасиjских планова за 2017.годину, на бази познатих параметара који су били познати у том моменту. На основу достављеног упуства сви корисници буџета доставили су своје предлоге финсијских планова , тако да је Одељење у прописаном року припремило **Нацрт** одлуке о буџету општине Кладово за 2017.годину и исти достило општинском већу на даљу надлежност.

По достављању Упуства од стране Министарства финасија , Одељење за буџет досавило је корисницима **допуну** ,већ достављеног упуства, са новим смерницама за израду финансијског плана за 2017.годину.

Упутство за припрему Одлуке о буџету локалне власти за 2017. годину и пројекција за 2018. и 2019. годину садржи основне економске претпоставке у периоду 2017.-2019. године и смернице за припрему одлуке о буџету локалне власти са средњорочним пројекцијама.

Министарство финансија је у сарадњи са Сталном конференцијом градова и општина (у даљем тексту: СКГО) уз подршку Програма Европске уније - Exchange 4 и Пројекта за боље услове пословања УСАИД-а, донело Упутство за припрему програмског буџета. Након анализе примене програмског буџета Министарство финансија је унапредило Упутство за припрему програмског буџета у погледу обавезе праћења и извештавања о циљевима и индикаторима, дефинисања врста програмских активности и одређивања код којих врста програмских активности није потребно дефинисати циљеве и индикаторе.

Програмом реформе управљања јавним финансијама за период од 2016. до 2020. године, који је Влада усвојила крајем 2015. године, предвиђене су смернице за реформу управљања јавним финансијама, где је унапређење буџетског процеса кроз примену програмског буџетирања део наведене реформе, која ставља нагласак на утврђивање приоритета и оптимизацију потрошње у циљу подстицања привредног раста и ефикасног пружања квалитетних услуга јавне управе.

Министарство финансија је у сарадњи са СКГО припремило униформну програмску структуру за ЈЛС која се примењује у изради одлуке о буџету јединица локалне самоуправе за 2017. годину, која је ревидирана и садржи 17 програма уместо досадашњих 15, као и низ измена на нивоу програмских активности са сходно усклађеним шифрама.

Министарство финансија је такође у сарадњи са СКГО припремило документ који садржи циљеве програма и програмских активности и листу униформних индикатора који треба у значајној мери да олакша припрему буџета од стране локалних власти и осигура униформност и упоредивост садржине програмских буџета ЈЛС. Поред тога, СКГО је припремила моделе докумената који су стављени на располагање ЈЛС као помоћ приликом припреме програмског буџета. На посебној страници на сајту СКГО (http://www.skgo.org/reports/details/1868) се налазе детаљније информације о процесу припреме програмског буџета и документа која могу бити од помоћи приликом израде одлуке о буџету за 2017. годину.

Имајући у виду смернице за припрему одлуке о буџету јединице локалне самоуправе према којима ће организациона класификација да има за прво време доминантну улогу, указујемо на неопходност поштовања одредаба члана 2. тач. 7) и 8) Закона о буџетском систему којима су дефинисани директни и индиректни корисници буџетских средстава.

Приликом израде одлуке о буџету локалне власти за 2017. годину треба водити рачуна о томе да се као директни корисници могу исказивати само органи и службе локалне власти, а да су индиректни корисници буџетских средстава буџетски фондови, месне заједнице, установе основане од стране локалне власти, док јавна предузећа, фондови и дирекције основани од стране локалне власти не могу се исказивати као индиректни корисници буџетских средстава, с обзиром на то да се не финансирају из наменских јавних прихода. Наиме, као индиректни корисници буџетских средстава не могу се исказивати јавна предузећа, дирекције и фондови, с обзиром на то да су према члану 17. Закона о изменама и допунама Закона о буџетском систему („Службени гласник РС“, број 103/15), јединице локалне самоуправе имале обавезу да до 1. децембра 2016. године ускладе одлуке о буџету са чланом 1. став 1. тог закона.

На основу склопљеног аранжмана из предострожности са Међународним монетарним фондом и Меморандума о економској и фискалној политици са техничким меморандумом о разумевању, а у циљу извршења обавезе да се са доношењем одлуке о буџету локалне власти за 2018. годину омогући консолидација података о извршењу њихових буџета у јединствен систем извршења буџета на нивоу општег нивоа државе са јединственом структуром података, потребно је да информациони системи за извршење буџета у потпуности покривају све елементе извршења буџета, у складу са Законом о буџетском систему, као што су: износи апропријација утврђених одлуком о буџету, подаци о променама апропријација током године, подаци о преузетим обавезама, подаци о налозима за плаћање, подаци о оствареним приходима и примањима и реализованим расходима и издацима, у складу са свим буџетским класификацијама и изворима финансирања.

Током 2017. године Министарство финансија ће прописати форму података помоћу којих ће се вршити преузимање информација о извршењу буџета локалне власти у циљу свеобухватног праћења извршења буџета свих нивоа власти.

Привредна кретања у 2016. години карактеришу позитивни трендови. Раст привредне активности праћен је позитивним кретањима на тржишту рада, која се огледају у расту продуктивности рада, стопе запослености и просечне зараде.

Инфлација се од почетка године налази на ниском нивоу. Очекује се да ће кретање инфлације до краја 2016. године обележити растући тренд, на шта ће утицати очекивани наставак опоравка цена нафте и примарних пољопривредних производа на светском тржишту, раст инфлације у евро зони, али и ефекат ниске базе из претходне године.

Народна банка Србије ће, у сарадњи са Владом Републике Србије, снизити циљану стопу инфлације почевши од 2017. године са 4%±1,5 п.п. на 3%±1,5 п.п као резултат већ успостављене макроекономске стабилности и побољшаних економских изгледа за наредни период.

У наредном средњорочном периоду циљеви фискалне политике су усмерени на даље смањење фискалног дефицита и јавног дуга.Пројекције фискалних агрегата у периоду од 2017. до 2019. године заснивају се на пројекцијама макроекономских показатеља за наведени период, планираној пореској политици која подразумева даље усаглашавање са законима и директивама ЕУ и одговарајућим мерама на приходној и расходној страни, укључујући и реформе великих јавних предузећа.

Снажнији раст привредне активности утицаће на опоравак приходне стране буџета. Више стопе раста БДП у периоду од 2017. до 2019. године допринеће динамичнијем расту пореских прихода у односу на претходни период. Опоравак на тржишту рада као и раст расположивог дохотка становништва и приватне потрошња уз наставак борбе против сиве економије и пореске евазије биће фактори који ће определити снажнији раст прихода.

Ниво јавног дуга ће почети да се смањује већ од 2016. године. Смањење дуга је уско везано за снижавање дефицита као главног фактора задуживања, тако да динамика спуштања дефицита опредељује и промену кретања дуга.

**Основне** **макроекономске** **претпоставке** **за** **период** **2016.** **–** **2019.** **године,**

**према Упутству Министарства финансија су:**

|  |  |  |  |  |
| --- | --- | --- | --- | --- |
| *Исказано* *у* *процентима* *осим* *ако* *није* *другачије* *назначено* | 2016 | 2017 | 2018 | 2019 |
| *Стопа* *реалног* *раста* *БДП* | 2.7 | 3.0 | 3.5 | 3.5 |
| *БДП* *у* *текућим* *тржишним* *ценама* *(у* *млрд* *РСД)* | 4.203 | 4.397 | 4.678 | 4.987 |
| ***Извори*** ***раста:*** ***процентне*** ***промене*** ***у*** ***сталним***  ***ценама*** | | | | |
| *Лична* *потрошња* | 0.6 | 1.4 | 2.2 | 2.9 |
| *Државна* *потрошња* | 3.9 | 1.6 | 2.6 | 2.3 |
| *Инвестиције* *у* *фиксни* *капитал* | 6.4 | 5.7 | 5.7 | 4.9 |
| *Извоз* *роба* *и* *услуга* | 9.2 | 7.7 | 7.7 | 7.6 |
| *Увоз* *роба* *и* *услуга* | 6.2 | 5.3 | 5.8 | 6.3 |
| ***Допринос*** ***расту*** ***БДП,п.п.*** | | | | |
| *Домаћа* *тражња* | 2.0 | 2.5 | 3.2 | 3.5 |
| *Инвестициона* *потрошња* | 0.8 | 1.2 | 1.2 | 1.0 |
| *Лична* *потрошња* | 0.5 | 1.0 | 1.6 | 2.1 |
| *Државна* *потрошња* | 0.7 | 0.3 | 0.5 | 0.4 |
| *Спољно-трговински* *биланс* *роба* *и* *услуга* | 0.6 | 0.5 | 0.3 | 0.0 |
| ***Кретање*** ***цена*** | | | | |
| *Потрошачке* *цене* *(годишњи* *просек)* | 1.1 | 2.4 | 3.0 | 3.0 |
| *Потрошачке* *цене* *(крај* *периода)* | 1.5 | 2.8 | 3.0 | 3.0 |
| Дефлатор БДП | 1.3 | 1.6 | 2.8 | 3.0 |
| ***Кретања*** ***у*** ***спољном*** ***сектору*** ***(%БДП)*** | | | | |
| *Спољнотрговински* *биланс* *роба* *и* *услуга* | -10.6 | -10.7 | -10.3 | -9,9 |
| *Салдо* *текућег* *рачуна* | -4.2 | -3.9 | -3.9 | -3.9 |
| *Директне* *инвестиције* *-* *нето* | 5.2 | 4.8 | 4.3 | 4.2 |
| ***Јавне*** ***финансије*** |  |  |  |  |
| *Дефицит* *опште* *државе* *(%* *БДП)* | 2,1 | 1,7 | 1,3 | 1,0 |

Предвиђени сценарио развоја указује на стратешку орјентацију Владе Републике Србије ка структурном прилагођавању привреде како би се обезбедила одржива путања раста, заснована на повећању укупне инвестиционе активности и извоза, као кључних фактора остваривања макроекономске стабилности. Раст приватних инвестиција је од пресудног значаја имајући у виду да је пад привредне активности у претходном, кризном периоду, утицао на смањивање потенцијалног БДП кроз губитак привредних капацитета и знатно погоршавање услова на тржишту рада.

У складу са напред наведеним макро економским показатељима локална власт је у обавези да реално планира своје приходе буџета. Наиме, приликом планирања прихода потребно је поћи од њиховог остварења за три квартала у 2016. години и њихове процене за задњи квартал те године, што представља основ за примену горе наведених макроекономских параметара, односно основ за њихово увећање, при чему укупан раст прихода не сме да буде већи од номиналног раста БДП (пројектован номинални раст у 2017. години од 4,6%). Изузетно локална власт може планирати већи обим прихода, с тим што је у том случају дужна да у образложењу одлуке о буџету наведе разлоге за такво поступање, као и да образложи параметре (кретање запослености, просечне зараде, очекиване инвестиционе активности, промене у степену наплате пореза на имовину итд.) коришћене за пројекцију прихода буџета локалне самоуправе.

Ненаменске трансфере јединице локалне самоуправе треба да планирају у истом износу који је био опредељен Законом о буџету Републике Србије за 2016. годину („Службени гласник РС”, бр. 103/2015).

**Планирање масе средстава за плате запослених у 2017. години**

Плате запослених код корисника буџета локалне власти уређене су у складу са Законом о платама у државним органима и јавним службама („Службени гласник РС", бр. 62/06...99/14), Законом о привременом уређивању основица за обрачун и исплату плата, односно зарада и других сталних примања код корисника јавних средстава („Службени гласник РС", број 116/14) и Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС", бр. 44/08 - пречишћен текст и 2/12). Приликом обрачуна и исплате плата за запослене у предшколским установама и другим јавним службама (установе културе) не примењује се Уредба о коефицијентима за обрачун и исплату плата именованих и постављених лица и запослених у државним органима, већ Уредба о коефицијентима за обрачун и исплату плата запослених у јавним службама („Службени гласник РС", бр. 44/01...58/14). Приликом обрачуна и исплате плата примењују се основице према закључцима Владе Републике Србије.

И током 2017. године примењују се одредбе Закона о привременом уређивању основица за обрачун и исплату плата, односно зарада и других сталних примања код корисника јавних средстава (у даљем тексту: Закон), који је објављен у „Службеном гласнику РС", број 116/14 од 27. октобра 2014. године. Према члану 1. Закона привремено се уређује основица односно вредност радног часа, вредност бода и вредност основне зараде, за обрачун и исплату плата односно зарада као и других сталних примања изабраних, именованих, постављених и запослених лица код корисника јавних средстава.

У складу са чланом 5. став 1. Закона, основица за обрачун и исплату плата код корисника јавних средстава, утврђена законом, другим прописом или другим општим или појединачним актом, који је у примени на дан доношења овог закона, умањује се за 10%.Ништавне су одредбе општег или појединачног акта (осим појединачног акта којим се плата повећава по основу напредовања) којима се повећавају основице, коефицијенти и други елементи, односно уводе нови елементи, на основу којих се повећава износ плата и другог сталног примања код субјеката из члана 2. овог закона, донет за време примене овог закона (члан 4. Закона).

Према члану 7. Закона, директни и индиректни корисници буџетских средстава локалне власти, којима се умањује планирани износ средстава за плате, дужни су да у року од три дана од дана извршене коначне исплате плата за одређени месец на рачун прописан за уплату јавних прихода Републике Србије уплате разлику између укупног износа плата обрачунатих применом основице која није умањена, у складу са одредбама наведеног закона са урачунатим доприносима, који се исплаћују на терет послодавца и укупног износа плата обрачунатих применом умањене основице у смислу овог закона са урачунатим доприносима, који се такође исплаћују на терет послодавца.

Директни и индиректни корисници буџетских средстава локалне власти који су исплатиоци других сталних примања, дужни су да у року од три дана од дана извршене исплате за одређени месец на рачун прописан за уплату јавних прихода Републике Србије уплате разлику између укупног износа другог сталног примања који није умањен у смислу овог закона и укупног износа другог сталног примања који је обрачунат са умањењем у смислу овог закона.

Локална власт у 2017. години може планирати укупна средства потребна за исплату плата запослених које се финансирају из буџета локалне власти, тако да масу средстава за исплату плата планирају на нивоу исплаћених плата у 2016. години, а највише до дозвољеног нивоа за исплату у складу са чланом 35. Закона о буџету Републике Србије за 2016. годину (''Службени гласни РС'', бр. 103/15).

Као и у претходним годинама, и у буџетској 2017. години, не треба планирати обрачун и исплату божићних, годишњих и других врста награда и бонуса предвиђених посебним и појединачним колективним уговорима, за директне и индиректне кориснике буџетских средстава локалне власти, осим јубиларних награда за запослене који су то право стекли у 2017. години.

У првом кварталу 2017. године Министарство државне управе и локалне самоуправе ће у сарадњи са Министарством финансија разматрати све параметре који утичу на одређивање максималног броја запослених за 2017. годину у систему АПВ и систему локалне самоуправе, као и висину неопходних средстава за њихове плате.

На основу тога Влада ће донету одлуку којом ће се утврдити максимални број запослених на неодређено време у наведеним системима за ту годину. С обзиром да ће тако утврђени број запослених бити већи или мањи од броја запослених за које су планирана средства за плате у 2017. години, на начин како је напред наведено, локална власт ће бити у обавези да усклади своје одлуке о буџету у делу планираних средстава за плате.

У том смислу потребно је прилагодити и све економске класификације у оквиру групе 41 - Расходи за запослене.

Стваран број запослених у општини Кладово по корисницима приликом израде Одлуке о буџету општине Кладово за 2017. годину дат је на следећи начн:

* 98 запослених у локалној администрацији на неодређено време,
* 7 запослених у локалној администрацији на одређено време,
* 53 запослених у предшколским установама на неодређено време,
* 15 запослених у установама културе на неодређено време,
* 2 запослених у установама културе на одређено време,
* 7 запослених у Туристичкој организацији на неодређено време,
* 2 запошљена у туристичкој организацији на одређено време
* 2 запослених у месним заједницама на неодређено време

Буџетима локалне самоуправе припадају изворни приходи остварени на њеној територији, уступљени приходи и трансфери.

*Изворни приходи:*

* порез на имовину, осим пореза на пренос апсолутних права и пореза на наслеђе и поклон;
* локалне административне таксе;
* локалне комуналне таксе;
* боравишна такса;
* накнада за коришћење јавних добара, у складу са законом;

1. накнада за уређење грађевинског земљишта,
2. накнада за коришћење грађевинског земљишта,
3. накнада за заштиту и унапређење животне средине,

* концесиона накнада;
* друге накнаде у складу са законом;
* приходи од новчаних казни изречених у прекршајном поступку за прекршаје прописане актом скупштине јединице локалне самоуправе, као и одузета имовинска корист у том поступку;
* приходи од давања у закуп, односно на коришћење непокретности и покретних ствари у својини Републике Србије, које користи јединица локалне самоуправе и индиректни корисници њеног буџета;
* приходи од давања у закуп, односно на коришћење непокретности и покретних ствари у својини јединице локалне самоуправе;
* приходи настали продајом услуга корисника средстава буџета јединице локалне самоуправе чије је пружање уговорено са физичким и правним лицима;
* приходи од камата на средства буџета јединице локалне самоуправе;
* приходи по основу донација јединици локалне самоуправе;
* приходи по основу самодоприноса.

Стопе изворних прихода, начин и мерила за одређивање висине локалних такси и накнада, утврђује скупштина јединице локане смоуправе својом одлуком, у складу са законом.

Јединици локалне самоуправе са нивоа Републике припадају уступљени приходи и трансфери. *Уступљени приходи:*

* порез на доходак грађана, и то на приходе од: пољопривреде и шумарства, самосталне делатности, непокретности, давања у закуп покретних ствари, осигурања лица, **74 %** од пореза на зараде који се плаћа према пребивалишту запосленог, остали приходи у складу са законом;
* порез на наслеђе и поклон;
* порез на пренос апсолутних права;
* накнада за загађивање животне средине;
* накнада за коришћење минералних сировина;
* накнаде за коришћење шума;
* накнаде за коришћење водног добра;
* накнада за промену намене пољопривредног земљишта;
* накнада за коришћење природног лековитог фактора.

Ненаменски трансфер за 2017. годину износи 159.156.648,00 динара.

***II БИЛАНС ПРИХОДА И РАСХОДА ОПШТИНЕ КЛАДОВО***

У складу са Законом о буџетском систему и Статутом општине Кладово билансиран је буџет општине Кладово за 2017. годину кроз предлог Одлуке о буџету за 2017. годину. Пројекција укупних прихода и примања као и укупних расхода и издатака предложена је до висине од 754.164.758.000 динара.Пројекција сопствених и других прихода и расхода буџетских корисника износи 33.055.000,00 динара.Укупни расходи и издаци и приходи и примања по свим изворима финансирања износе 787.219.758,00 динара.

У Нацрту Одлуке о буџету за 2017. годину која је урађена на програмски начин,испоштоване су законске регулативе и прописана садржина Одлуке на основу Закона о буџетском систему и Упутства за припрему Одлуке о буџету локалне власти за 2017. годину и пројекција за 2018. и 2019. годину.

У оквиру предложеног износа прихода и примања буџета за 2017. годину изворни приходи су планирани у обиму од 30,40 %, односно у апсолутном износу од 199.705.000 динара. Највећи приход у структури изворних прихода чини порез на имовину и чије се остварење у 2017. години очекује у износу од 70.000.000 динара, затим приходи од комуналних такси за истицање фирме на пословном простору у износу од 20.000.000 динара, посебна накнада за заштиту и унапређење животне средине у износу од 30.000.000 динара,, приходи које својом делатношћу остваре органи и организације општине у износу од 1.000.000 динара, приходи давање у закуп односно на коришћење непокретности у износу од 6.000.000 динара, ,накнада за уређење грађевинског земљишта у износу од 8.000.000 динара,...

Уступљени приходи у укупним приходима учествују са 39,76 % или 261.200.000 динара.У структури уступљених прихода највећи приход очекује се од прихода по основу пореза на доходак, добит и капиталне добитке у износу од 225.000.000 динара, порез на капиталне трансакције,наслеђе и поклон и акције на име и уделе у износу од 13.500.000 динара, порез на пренос апсолутних права на моторна возила и др. по решењу Пореске управе у износу од 11.000.000 динара и други уступљени приходи.....

Трансферна средства за 2017. годину из буџета Републике Србије пројектована су на бази предлога Закона о буџету Републике Србије за 2016. годину, јер су остали на истом нивоу као предходне године. Очекивани трансфер за 2017. годину који је утврђен за општину Кладово износи 159.156.648 динара.

Средства у износу од 1.000.000 динара планирају се као приход од продаје непокретности у корист нивоа општине.

Примања од задуживања код пословних банака у 2017 години планира се износу од 100.000.000 динара.

Расходи за запослене опредељени су у износу од 149.540.663 динара. Плате запослених уређене су у складу са Законом о платама у државним органима и јавним службама („Службени гласник РСˮ, бр. 62/06...99/14), Законом о привременом уређивању основица за обрачун и исплату плата, односно зарада и других сталних примања код корисника јавних средстава („Службени гласник РСˮ, број 116/14) и Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС, бр. 44/08 – пречишћен текст и 2/12).

Приликом обрачуна и исплате плата за запослене у предшколским установама и другим јавним службама (установе културе) не примењује се Уредба о коефицијентима за обрачун и исплату плата именованих и постављених лица и запослених у државним органима, већ Уредба о коефицијентима за обрачун и исплату плата запослених у јавним службама („Службени гласник РСˮ, бр. 44/01...58/14).

Приликом обрачуна и исплате плата примењују се основице према закључцима Владе Републике Србије.

Планирани обим средстава за плате и додатке запослених износи 112.493.740 динара и доприноси на терет послодавца износе 20.132.437 динара.Планирани износ односно смањење плата запослених на терет буџета општине Кладово на конту 465 –остале донације,дотације и трансфери у износу од 13.574.366 динара уплатиће се у буџет Републике Србије.

Трошкови коришћења роба и услуга (стални трошкови, трошкови путовања, услуге по уговору, специјализоване услуге и др.), планирани су до нивоа од 253.706.557 динара,што је у односу на планирана средства за ове намене за 2016. годину ( 251.759.499 ) повећање за 0,78%.

На групи конта 45 класификовани су расходи на име субвенција за пољопривреду, предузетништво и јавна предузећа која нису буџетски корисници у износу од 1.700.000 динара.

У оквиру дотација и трансфера обезбеђена су средства за финансирање основног образовања у износу од 51.894.000 динара, средњег образовања у износу од 9.832.000 динара, Центра за социјални рад у износу од 21.000.000 динара, Дома здравља у износу од 4.000.000 динара ,за запошљавање опредељен је износ од 2.100.000 динара и трансфер 465 –у износу од 13.574.366 динара, што укупно за дотације и трансфере издвојена су средства у износу од 102.525.366 динара,

Утврђена права из социјалног осигурања у 2017. години у износу од 10.970.000 динара обезбеђују финансирање дечије заштите,једнократне помоћи деци, ученичких и студентских стипендија и других накнада за децу, и остало.

Кроз остале расходе група 48- дотације, финансира се физичка култура и велики број удружења и организација,донације Црвеном крсту,издвајања за Православну цркву.У оквиру ове категорије предвиђени су расходи за порезе,таксе и казне,новчане казне и пенале по судским решењима,као и накнаде штета услед елементарних непогода.За те намене опредељена су средства у висини од 44.753.172 динара ,од тога за категорију 481 планиран је износ од 38.996.172 динара.

Резерве су билансиране до нивоа од 7.000.000 динара при чему се за сталну буџетску резерву, а на бази Закона о буџетском систему, издваја износ од 2.000.000 динара, док је за текућу буџетску резерву издвојен износ од 5.000.000 динара., што је у овом моменту мањи износ од законски дозвољеног.

Улагања у основна средства утврђена су у износу од 215.484.000 динара, при чему се највећи износ опредељује за развој заједнице на групи конта 511- „зграде и грађевински објекти“. Ниво тих средстава износи 171.765.000 динара из текућих прихода буџета и прихода од задуживања код пословних банака.

.Најважније инвестиције за ову годину приказане су у табели капиталних пројеката.

То су инвестиције из области комуналне инфраструктуре и то даља изградња канализационе мреже, изградња и реконструкција локалних путева, тргова и улица и реконструкција објеката чији је корисник општина Кладово.

Такође, како смо већ навели Одлука о буџету за 2017. годину,рађена је као програмски буџет.Одговорност за извођење програма,програмских активности и пројеката код индиректних корисника је на директорима и менаџерима пројекта, a код органа поред Начелника општинске управе одговорност је такође на шефовима одељења или служби као и појединаца који раде на пројектима.

Одељење за буџет и финасије

Руководилац

Андријана Антић